lv lv lv lv lv lv lv lv lv lv lv lv lv lv lv lv lv lv lv lv pt lv lv lv sl lv lv lv lv lv lv lv lv lv lv lv lv lt lv lv lv fr lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat lv lv lv lv lv lv lv lv lv lv lv lv lt lv lv
RĪGAS KRUSTA EVAŅĢĒLISKI LUTERISKĀ DRAUDZE – Krusta Draudzes web Projekts
ES ESMU ceļš, patiesība un dzīvība Jņ 14:6
Facebook : Rīgas Krusta baznīca
Dievkalpojumu pārraides Youtube Lasiet jaunākos sprediķus
Iesvētes mācība sāksies ceturtdien, 29. septembrī pl. 19:00 mazajā zālē.
Kristības un iesvētības būs Ziemsvētkos 25. decembrī pl. 11:00
Vairāk informācijas t. 26579058, karlis.zikmanis@gmail.com
“Jo mūsu cīņas ieroči nav miesīgi, bet spēcīgi Dieva priekšā cietokšņu noārdīšanai.” 2Kor 10:4.
Lūgšana, gavēšana un Dieva vārds ir mūsu cīņas ieroči pret ļauniem spēkiem. Lūgsim par Ukrainas pilsoņiem, par kara izbeigšanos, par Putina un Krievijas valdības nākšana pie prāta, un par to, ka karš neizplešas tālāk. Kungs, apžēlojies! Kristu, apžēlojies! Kungs, apžēlojies!
Lai ceļas Dievs, un pašķīstu Viņa naidnieki! Lai tie bēg no Viņa! Kā dūmus aizpūš, Tu aizpūt tos! Kā kūst vasks pie uguns, tā lai zūd ļaundari Dieva priekšā! Dievs tikai tu vari stāties pretī ļaunumam, tādēļ mēs Tevi lūdzam…
Mīļais Kungs, vadi pasaules valstis sevišķi šeit Eiropā tā, lai tās atrastu mierīgu izbeigumu karam Ukrainā, bet ja nē, tad, lai, Tevis vadītas, tās vienojas, lai aizstāvētu Ukrainas suverenitāti, Tevi lūdzam…
Mīļais Kungs Jēzu, Tu pavēlēji mīlēt savus ienaidniekus un lūgt par tiem. Mēs lūdzam par Putinu un viņa valdību, lai tie nāk pie saprašanas. Vadi mūs Tavā patiesībā, atpestī mūs no naida, nežēlības un atriebības. Tevi lūdzam…
Mēs lūdzam par Ukrainas tautu un valdību. Izstiep savu majestātes labo roku un sargā ticīgos, nevainīgos, un labas gribas cilvēkus. Dod dievišķu gudrību prezidentam, viņa padomdevējiem un visiem vadošos amatos. Tevi lūdzam…
Mēs lūdzam par mūsu valsti, tautu un visiem tās iedzīvotājiem. Sargā mūs no kara un asinsizliešanas. Vieno mūsu kopienas – latviešu un krievu – lai nesaskatām cits citu par ienaidnieku, bet par cilvēkiem, radīti pēc Tava tēla un līdzības. Sargā mūsu dēlus un meitas, kas ir kara klausībā, kā arī NATO un citas vienības, kas ir šeit, lai sargātu mūsu neatkarību. Tevi lūdzam…
Kungs, sūti apjukumu naidnieku ierindās, lai viņu ļaunie nodomi neīstenotos. Uzrunā katra karavīra sirdi, lai viņi sekotu tīrai sirdsapziņai un neizpildītu bezdievīgas pavēles. Tevi lūdzam…
Kungs, dod drosmi Krievijas iedzīvotājiem, kuri atbalsta brīvību, demokrātiju un mierīgu līdzās pastāvēšanu ar kaimiņu valstīm, pēc Tava labā prāta, apvienoties un tapāt, kā atmodas gados gāzt bezdievīgo režīmu. Tu to spēj, mēs Tevi lūdzam…
Mēs lūdzam par politiskām partijām, lai tās nemeklē, kas tām ir tas labākais, bet kas ir tas labākais visai tautai, un visām tautām. Lai cilvēki nespekulē uz nelaimes cenu, bet lai drosme un cēlsirdīgums atmostas visos cilvēkos. Tevi lūdzam…
Mēs lūdzam par Tavu Baznīcu šeit un visā pasaulē. Dod tai mieru sirdī, zinot, ka viss ir Tavās rokās, un drosmi darīt to, kas ir pareizs un tīkams Tavās acīs. Ja būs nepieciešams, dod, ka tavi ļaudis Latvijā un citur var labprātīgi uzņemt Ukraiņu bēgļus. Tevi lūdzam…
Svētī mūsu Latvijas evaņģēliski luterisko baznīcu, mūsu arhibīskapu Jāni, bīskapus Hansu Martinu, Eināru, bīskapu emeritus Pāvilu, prāvestus, mūsu prāvestu Rinaldu, mācītājus, evaņģēlistus, lektorus, un mani – Tavs necienīgs kalps. Svētī draudžu darbiniekus, kalpotājus un draudžu locekļus. Dod mums nosvērtu prātu, kas nesteidzas uz ātru, neapdomīgu rīcību, bet dod mums Tavu mieru, kas ir augstāks nekā cilvēku prāts un saprašana, un vadi mūs ar Tavu Vārdu. Tevi lūdzam…
Kungs, dod ikvienam ticīgajam lūgšanas garu, lai mēs varam lūgt bez mitēšanās par mieru Ukrainā un pasaulē. Dod, Kungs, ka viss, ko mēs darām, sakām un domājam būtu Tev par godu, citiem par stiprinājumu, un mums pašiem par mieru un drosmi. Tevi lūdzam…
Kungs, Tu dod mums zīmes un sūti brīdinājumus, ka Tava atnākšana ir tuvu, un lai mēs paliktu nomodā. Apžēlojies par mums, kad nesekojām Tavu gribu, bet savām iegribām, vairāk uztraucāmies par savām tiesībām un savu labklājību. Piedod, ka neesam mīlējuši vienam otru, kā sevi pašu. Kristus dēļ apžēlojies par mums, sūti savu Svēto Garu mūsu sirdīs, ka varam atgriezties. Tevi lūdzam…
Jēzu, kungu Kungs, un ķēniņu Ķēniņš, Tu kas godībā sēdi pie Tēva labās rokās, Tu teici, ka Tu izrauj un izplēs, izplosi un izdeldē. Mūsu dzīve ir kā vēja pūsma Tavā priekšā, kā visiem mūsu tēviem. Tāpēc uzticam savu likteni Tavās gādīgās rokās, kas arī ceļ un stāda. Tevi lūdzam…
Tu, kas turi visu radību savās plaukstās un savos neizdibināmajos veidos ved pasaules vēsturi uz tās kulmināciju, kad Tu, atgriezīsies uz zemes, tiesāsi visus ļaundarus un apbalvosi Tev uzticīgos ar mūžīgo dzīvību debesīs, kur Tu līdz ar Tēvu un Svēto Garu dzīvo un valdi, Dievs no mūžības uz mūžību. Āmen.
I – DESMIT BAUŠĻI
III – SVĒTĀ LŪGŠANA (Tēvreize)
IV – SVĒTĀS KRISTĪBAS SAKRAMENTS
VI – ALTĀRA SAKRAMENTS [Svētais Vakarēdiens]
M. Lutera 95 Tēzes
“Mīlestība, patiesība un žēlastība”
Kristīgā mācība Dr. Mārtinš Luters
Nīkajas – Konstantinopoles ticības apliecība
Krusta Draudzes web projekts